**Príloha č. 1: Opis predmetu zákazky a jeho technická špecifikácia**

(Príloha č. 1 Výzvy na predkladanie ponúk je zároveň Prílohou č. 1 Rámcovej dohody)

**Zákazka:** Chladiace kvapaliny a nemrznúce zmesi

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis predmetu zákazky a jeho technická špecifikácia**

* Základné informácie:

Predmetom zákazky je nákup chladiacich kvapalín a nemrznúcich zmesí a ich následné dodanie na príslušné pracoviská obstarávateľa, ktoré sa nachádzajú v meste Žilina.

Obstarávateľ uvádza nižšie v tejto prílohe opis a technickú špecifikáciu obstarávaných tovarov, t.j. chladiacich kvapalín a nemrznúcich zmesí a v Prílohe č. 2 (v Tabuľke č. 2) je tiež uvedená predpokladaná spotreba obstarávaných tovarov počas zmluvného obdobia v trvaní 24 mesiacov.

Obchodno-zmluvné podmienky týkajúce sa zmluvného plnenia sú uvedené v návrhu Rámcovej dohody (Príloha č. 6 Výzvy na predkladanie ponúk).

* Opis a technická špecifikácia obstarávaných tovarov:

**Položka A:**

Chladiaca kvapalina do chladičov pre kombinované motory z ocele a ľahkých zliatin. Ochranná kvapalina ma báze ethylenglykolu bez obsahu dusitanov, borátov, fosfátov, aminov alebo molybdenanov.

Má zabezpečiť ochranu chladiacich systémov všetkých spaľovacích motorov, najmä kombinovaných, skladajúcich sa z oceľových alebo liatinových dielov a súčastí vyrobených z ľahkých zliatin.

Má byť vhodná pre použitie, kde interval výmeny je v závislosti od prevádzkových podmienok 2 – 3 roky.

Chladiaca kvapalina má zodpovedať norme: VWTL774C, špecifikácii G11.

Požadované balenie a jeho objem: 25 l súdok, bandaska a pod.

Doplňujúca informácia: opisu zodpovedá napr. aj Cinol antifreeze G48.

**Položka B:**

Chladiaca kvapalina bez obsahu silikátov, využ. technológiu organických kyselín (OAT).

Má obsahovať organické inhibítory korózie zabezpečujúce ochranu chladiaceho systému.

Požadované balenie a jeho objem: 210 l sud.

Doplňujúca informácia: opisu zodpovedá napr. aj GLYSANTIN G30.

**Položka C:**

Chladiaca kvapalina – nemrznúci chladiaci koncentrát na báze MEG a organických inhibítorov, určený najmä pre chladiace okruhy spaľovacích motorov vozidiel.

Bez obsahu amínov, nitrátov, fosfátov.

Zmiešaním s vodou má vytvoriť nemrznúcu chladiacu kvapalinu dlhej životnosti, ktorá zabezpečuje účinnú protikoróznu ochranu.

Chladiaca kvapalina má zodpovedať normám: AFNOR NFR 15-601 ASTM D 3306 / D4656 / D4985 BS 6580 / SAE J 1034 MB 325.3 MAN 324 NF DAF IVECO SCANIA TB 1451 VOLVO RENAULT TRUCKS JOHN DEERE H 24 D1 DEUTZ, DEUTZ MWM VW TL 774D OPEL GM 6277 / M SAAB FORD.

Požadované balenie a jeho objem: 200 l sud.

Doplňujúca informácia: opisu zodpovedá napr. aj Maxigel Plus.

**Položka D:**

Koncentrovaná chladiaca kvapalina s ochranným účinkom na báze monoetylénglykolu (proces organickej inhibície založený na technológii O.A.T. – Organic Acid Technology), pre profesionálne použitie do chladičov najmä priemyselných-technologických vozidiel.

Požadované balenie a jeho objem: 200 l sud.

Doplňujúca informácia: opisu zodpovedá napr. aj Paraflu HT.

**Položka E:**

Chladiaca kvapalina (Ethylene glycol), ktorá zabezpečuje vynikajúcu ochranu proti jamkovej korózii a účinne chráni blok motora vozidiel prevádzkovaných v podmienkach nízkych teplôt (mrazu).

Jej použitie musí byť kompatibilné s tesneniami, elastomermi a inými nekovovými materiálmi, ktoré sa nachádzajú v motore ako súčasť jeho konštrukcie.

Chladiaca kvapalina má optimalizovať výkon chladiaceho systému vozidla a pozitívne vplývať na životnosť vodnej pumpy.

Má obsahovať patentované inhibítory vodného kameňa.

Požaduje sa kompatibilita produktu so všetkými ostatnými chladiacimi kvapalinami.

Požadované balenie a jeho objem: 208 l sud.

Doplňujúca informácia: opisu zodpovedá napr. aj Fleetguard ES compleat.

**Položka F\*:**

Nemrznúca zmes do ostrekovačov skiel a reflektorov vozidiel.

Jedná sa o mrazuvzdornú kvapalinu - koncentrát, použiteľný do teploty -40°C.

Požadované balenie a jeho objem: 5 l bandaska alebo ekvivalentné balenie.

**Položka G:**

Ekologická chladiaca kvapalina, riediteľná s demineralizovanou vodou alebo pitnou vodou, ktorá je určená pre uzavreté chladiace systémy moderných typov dieselových a plynových motorov.

Jej používanie má zabezpečiť účinnú ochranu proti korózii aj v podmienkach nízkych teplôt (mrazu).

Má zodpovedať normám pre: KAROSA, IVECO, SOR, TEDOM, Mercedes Benz.

Požadované balenie a jeho objem: 200 l sud.

Doplňujúca informácia: opisu zodpovedá napr. aj CARLINE ANTIFREEZE EKO EXTRA.

Pri položkách A až G obstarávateľ uvádza požadované balenie a objem balenia, pričom primeraná odchýlka sa pripúšťa.

Miesto, termín dodania ako aj ďalšie informácie a obchodno-zmluvné podmienky týkajúce sa zmluvného plnenia sú uvedené v návrhu Rámcovej dohody (Príloha č. 6 Výzvy na predkladanie ponúk).

**Uchádzač o zákazku svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa uvedenými v tejto prílohe a ktoré sa týkajú predmetu zákazky. Všetkým informáciám, požiadavkám a podmienkam, ktoré sú uvedené v tejto prílohe uchádzač porozumel, akceptuje ich a zaväzuje sa podľa nich predmet zákazky dodať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za uchádzača:**

**Vlastnoručný podpis osoby za uchádzača:**